સરકારને માટે ભવિષ્યની દૃષ્ટિએ પણ એ એક મોટો બોધપાઠ બની રહેવો જોઇએ. આજની તારીખે સરકારે નોટબંધી પછી નાણાકીય વ્યવહારના ડિજિટાઇઝેશન અંગે બહુ દબાણ લાવવાની જરૃર નથી. ભારતીય જનમાનસમાં રોકડના વ્યવહારનું પરંપરાગત મહત્વ અને મૂલ્ય છે. તેનો સ્વીકાર થવો જોઇએ. લોકો સાહજિક રીતે, સમજપૂર્વક નવી ટેકનોલૉજી અને પદ્ધતિ અપનાવે એ જરૃરી છે. એને પ્રોત્સાહિત કરવામાં આવે એ સમજી શકાય. પણ ડિજિટાઇઝેશન માટે ફરજ પાડવાનું કોઇ રીતે યોગ્ય નહીં ગણાય.